**Scrisoare de la Golia(ospiciu)**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Scrisoare de la Golia (ospiciu)

Ce rost mai avea iubirea

Dacă nu te-aș fi întâlnit?

Deseori îmi pierdeam firea,

Nu și dorința de iubit.

Când ți-am dăruit magnolia,

Razele dintre nori zâmbeau,

Mă-nsoțeai duios la Golia

Printre pacienții ce zâmbeau.

Iubirii i-am dăruit mult,

A fost destul ce am pierdut,

La noi dragostea e un cult,

Integrare în absolut.

Pe zi ce trece sunt străin,

Nu regăsesc portretul tău,

Sunt zile veștede, puțin

câte puțin mă afund în hău.

Sunt zile limpezi, ca și azi,

Pun ușor ordine-n gânduri,

La fel de ușor poți să cazi...

Când în minte-s valuri tulburi.

Tu, totuși, mă-nsoțești mereu,

M-ajuți să cred că sunt voinic,

Dar simt din nou că-i pasul greu

Și sunt din ce în ce mai mic.

Autor: Gabriel Stănciulescu